laion/Wikipedia-Exotic huggingface dataset:
יחסי הונדורס–צרפת

יחסי הונדורס–צרפת הם היחסים הדיפלומטיים הרשמיים שבין רפובליקת הונדורס לבין הרפובליקה הצרפתית. צרפת החזירה את שגרירה בהונדורס לאחר ההפיכה הצבאית ב-28 ביוני 2009. כמה ימים לאחר עליית הנשיא פורפיריו לובו סוסה לשלטון וחזרתו של השגריר לטגוסיגלפה, עודדה צרפת את הרשויות ההונדורסיות החדשות לכונן מחדש את שלטון החוק. היחסים הדו-צדדיים בין צרפת להונדורס סומנו בביקורו של הנשיא ז'אק שיראק לאחר הוריקן מיץ' בשנת 1998. הביקור הפרלמנטרי האחרון היה זה של ז'ואל גריו-מלם, הסנאטורית המייצגת את אזרחי צרפת בחו"ל, בינואר 2009. מר ז'אן-פייר בל, שליחו האישי של נשיא הרפובליקה הצרפתית לאמריקה הלטינית והאיים הקריביים, ביקר בהונדורס בתאריכים 4–5 באפריל 2016. הוא נפגש עם הנשיא חואן אורלנדו ארננדס ועם שר החוץ וכן עם נשיא המרכז הבנק האמריקאי לשילוב כלכלי, מר ניק רישבייט. הסחר בין צרפת להונדורס עלה משמעותית בשנת 2017: יבוא בשווי 106 מיליון אירו (עלייה של 8% לעומת 2016, צמיחה מתמדת מאז 2013) ויצוא בשווי 22 מיליון אירו (עלייה של 35% לעומת 2016). רכישת מוצרים חקלאיים מהווה את חלק הארי של היבוא. חברות צרפתיות העובדות בהונדורס כוללות את סאנופי, שניידר אלקטריק, ביק (אנ') ורוב החברות בתחומי הקוסמטיקה ומוצרי היוקרה. הונדורס מחזיקה בצרפת שגרירות בפריז וקונסוליה בבורדו. צרפת מחזיקה בהונדורס שגרירות בטגוסיגלפה ו-3 קונסוליות בסן פדרו סולה, סנטה רוסה דה קופאן ורואטאן. מדיה וקבצים בנושא יחסי הונדורס–צרפת בוויקישיתוף יחסי הונדורס–צרפת, באתר משרד החוץ הצרפתי יחסי הונדורס–צרפת באתר משרד החוץ הצרפתי אתר על יחסי מדינות
יחסי הונדורס – הממלכה המאוחדת

יחסי הונדורס–הממלכה המאוחדת הם היחסים הדיפלומטיים הרשמיים שבין רפובליקת הונדורס לבין הממלכה המאוחדת. שתי המדינות כוננו יחסים דיפלומטיים בשנת 1834, לאחר שהונדורס קיבלה את עצמאותה מהאימפריה הספרדית. בשנת 2019 נחתם הסכם סחר חופשי בין שתי המדינות. הונדורס מחזיקה בבריטניה שגרירות בלונדון. בריטניה מחזיקה בהונדורס 3 קונסוליות בטגוסיגלפה, סן פדרו סולה ורואטאן. מדיה וקבצים בנושא יחסי הונדורס – הממלכה המאוחדת בוויקישיתוף באתר הפרלמנט הבריטי אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי הרפובליקה הדומיניקנית – צ'ילה

יחסי הרפובליקה הדומיניקנית–צ'ילה הם היחסים הדיפלומטיים הרשמיים שבין הרפובליקה הדומיניקנית לבין הרפובליקה של צ'ילה. אף על פי שהמגעים הדיפלומטיים הראשונים בין שתי המדינות התרחשו במהלך המחצית השנייה של המאה ה-19, נציגות הקבע הראשונה בסנטו דומינגו הוקמה רק בשנת 1938. לאחרונה, קיום הייעוץ הפוליטי, כלכלי ושיתוף פעולה ראשון בין שתי המדינות, באוקטובר 2009, סימן אבן דרך ביחסים הדו-צדדיים, שכן היא אפשרה להגדיר סדר יום עבודה קונקרטי לחיזוק היחסים הדו-צדדיים בין שתי המדינות. ההסכמים הבילטרליים העיקריים שנחתמו בין צ'ילה לרפובליקה הדומיניקנית היו בענייני שיתוף פעולה טכני ומדעי, ביטול דרישת הוויזה לדיפלומטים, תחבורה אווירית וחדשנות טכנולוגית. מאז שנת 2008 שתי המדינות בוחנות אפשרות להתקשר בהסכם סחר בצורה של הסכם סחר חופשי. כמו כן, ובהתחשב בהגירה הדומיניקנית ההולכת וגוברת אל צ'ילה, שתי המדינות חתמו על מזכר הבנות בשנת 2017 לקיים דיונים קבועים בנושאי מדיניות הגירה, וכן להגדיר אסטרטגיות שמעניינות כל אחד מהצדדים ולהחליף חוויות של שיטות עבודה טובות. הרפובליקה הדומיניקנית מחזיקה בצ'ילה שגרירות בסנטיאגו דה צ'ילה. צ'ילה מחזיקה ברפובליקה הדומיניקנית שגרירות בסנטו דומינגו וקונסוליה בפונטה קאנה. אתר על יחסי מדינות
יחסי הרפובליקה הדומיניקנית – רוסיה

יחסי הרפובליקה הדומיניקנית–רוסיה הם היחסים הדיפלומטיים הרשמיים שבין הרפובליקה הדומיניקנית לבין הרפובליקה הרוסית. ב-7 במרץ 1945 כוננה ברית המועצות יחסים דיפלומטיים עם הרפובליקה הדומיניקנית. ב-26 בנובמבר 2018 נחתם הסכם לביטול דרישת הוויזה בין המדינות. הרפובליקה הדומיניקנית היא בין אזורי הבילוי האטרקטיביים ביותר עבור אזרחי רוסיה: 230,000 איש ביקרו בה בשנת 2017, עלייה של 75% בהשוואה לשנת 2016. הרפובליקה הדומיניקנית מחזיקה ברוסיה שגרירות במוסקבה וקונסוליה בסנקט פטרבורג. רוסיה מחזיקה ברפובליקה הדומיניקנית קונסוליה בסנטו דומינגו. מדיה וקבצים בנושא יחסי הרפובליקה הדומיניקנית – רוסיה בוויקישיתוף ‏ Russia and Dominican Republic sign agreement on abolishment of visas באתר טאס"ס, 26 בנובמבר 2018 אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
שלישייה (סרט)

שלישייה (ברוסית: Трое) הוא סרט דרמה רוסי, בבימויה של אנה מליקיאן ובכיכובם של קונסטנטין חבנסקי, ויקטוריה איסאקובה ויוליה פרסילד. הוא יצא לאקרנים ברוסיה ל-3 בדצמבר 2020. הסרט הופק בסיוע משרד התרבות של רוסיה. שלוש דמויות בלבד מופיעות בסרט, שאר הדמויות המופיעות בסרט אינן מזוהות ומופיעות בגבן בלבד. גיבור הסרט הוא אישיות בידור מצליחה בעולם השואו ביז הרוסי בשם אלכסנדר סאשין חי עם אשתו במוסקבה, אך מתחזק מערכת יחסים עם אישה נוספת בסנקט פטרבורג, אלא שמערכת היחסים המשולשת מביאה לקירוב בין שתי דמויות מנותקות לכאורה אחת מהשנייה. קונסטנטין חבנסקי - אלכסנדר סאשין ויקטוריה איסאקובה - יוליה, רעייתו של אלכסנדר יוליה פרסילד - ורוניקה, תושבת סנקט פטרבורג "שלישייה", באתר kinopoisk.ru "שלישייה", במסד הנתונים הקולנועיים IMDb (באנגלית) "שלישייה", במסד הנתונים הקולנועיים KinoPoisk (ברוסית) נתוני הכנסות באתר קרן הקולנוע הרוסי קדימון הסרט «Трое» Анны Меликян: Любовный треугольник, выросший из иконы Андрея Рублева
יחסי גרמניה – הרפובליקה הדומיניקנית

יחסי גרמניה–הרפובליקה הדומיניקנית הם היחסים הדיפלומטיים הרשמיים שבין הרפובליקה הדומיניקנית לבין הרפובליקה הפדרלית של גרמניה. הרפובליקה הדומיניקנית וגרמניה נהנות מיחסים דו-צדדיים טובים, כאשר התיירות משחקת תפקיד מפתח. עם כ-200,000 תיירים בשנה, הגרמנים מהווים את קבוצות התיירים הגדולות ביותר, אחרי אמריקאים וקנדים. ישנם כ-7,000 גרמנים המתגוררים במדינה, שרובם התיישבו בחוף הצפוני (בפוארטו פלטה, בקברטה, בסוסואה) או בבירה סנטו דומינגו. הסכם ידידות, סחר וספנות דו-צדדי נחתם בשנת 1957. במיוחד מאז תחילת ההתעוררות הכלכלית במדינה בסוף שנות התשעים, היחסים הכלכליים בין שתי המדינות התהדקו. חברה גרמנית מפעילה את פארק השמש הגדול ביותר באיים הקריביים בצפון הרפובליקה הדומיניקנית. גרמניה היא אחד השווקים האירופיים החשובים ביותר של הרפובליקה הדומיניקנית למוצרים אורגניים (בננות, קקאו וקפה). הייצוא העיקרי של גרמניה לרפובליקה הדומיניקנית הוא כלי רכב וחלקי רכב, מכונות ומוצרים כימיים. ברפובליקה הדומיניקנית פועלות כ-60 חברות גרמניות. לשכת המסחר והתעשייה הגרמנית-דומיניקנית הוקמה בשנת 1994. שיתוף פעולה פיתוח גרמני בצורת פרויקטים אזוריים מתמקד בשימוש בר-קיימא במשאבי הטבע והגנת האקלים. גרמניה היא אחת התורמות העיקריות במדינה לצד ספרד, קנדה וארצות הברית. בנוסף, גרמניה תורמת למעלה מ-20% מסיוע הפיתוח הניתן על ידי האיחוד האירופי, שהוא התורם הגדול ביותר של הרפובליקה הדומיניקנית. העניין בגרמניה, בשפה הגרמנית ובנוכחות התרבותית של גרמניה ברפובליקה הדומיניקנית גבר בצורה ניכרת, לא מעט בגלל המספר ההולך וגדל של תיירים גרמנים המבקרים במדינה. מאז 2001, חברת תרבות גרמנית-דומיניקנית (Centro Domínico-Alemán) התמקמה ברובע הקולוניאלי העתיק של סנטו דומינגו, שנמנה על ידי אונסק"ו כאתר מורשת עולמית. הרפובליקה הדומיניקנית מחזיקה בגרמניה שגרירות בברלין ו-3 קונסוליות בהמבורג, פרנקפורט ושטוטגרט. גרמניה מחזיקה ברפובליקה הדומיניקנית שגרירות בסנטו דומינגו. מדיה וקבצים בנושא יחסי גרמניה – הרפובליקה הדומיניקנית בוויקישיתוף יחסי גרמניה–הרפובליקה הדומיניקנית, באתר משרד החוץ הגרמני יחסי גרמניה–הרפובליקה הדומיניקנית, באתר משרד החוץ הגרמני אתר על יחסי מדינות
רוברט באדג'י

רוברט באדג'י (באנגלית: Robert Badjie; נולד ב-20 בפברואר 1984) הוא כדורגלן עבר גמביאני, ששיחק בעמדת השוער. באדג'י התחיל את הקריירה שלו בבנג'ול האווקס מליגת העל הגמביאנית, בה שיחק 6 עונות. בשנת 2008 השתתף במשחקי נבחרת גמביה בכדורגל לקראת מונדיאל 2010. בקיץ 2008, באדג'י חתם בהכח עמידר רמת גן מליגת העל. ב-8 באוגוסט 2008, ערך את הופעת הבכורה שלו בקבוצה בהפסד 0–1 למ.ס. אשדוד במסגרת גביע הטוטו. אחרי 7 משחקים בליגת העל, איבד את מקומו בהרכב ובינואר 2009, חתם בהפועל ירושלים. בקיץ 2012, חתם בסטאלרהולמן מהליגה השישית בשוודיה. בהמשך הקריירה שיחק בויליאן סטרנגנס ואסקילסטונה סיטי. בנג'ול האווקס הגביע הגמביאני: 2006 רוברט באדג'י, באתר ההתאחדות לכדורגל בישראל רוברט באדג'י, באתר Transfermarkt רוברט באדג'י, באתר WorldFootball.net רוברט באדג'י, באתר National Football Teams רוברט באדג'י, באתר FootballDatabase.eu גיא בן זיו, ‏מהפיכה בהפועל ירושלים: קבוצת ניהול חדשה, באתר ONE‏, 4 בינואר 2009
Only You (שיר של יאזו)

"Only You" הוא שיר של הצמד הבריטי יאזו אשר יצא לאור ב-15 במרץ 1982 בשיתוף עם הזמרת אליסון מויה. השיר נכתב על ידי וינס קלארק אשר כתב במקור את השיר לדפש מוד. הוא יצא לאור כסינגל הראשון של הצמד בבריטניה ונהיה להצלחה רבה במידה כאשר הגיע למקום השני במצעד הבריטי ובנוסף גם הצליח להגיע לטופ 10 באירלנד ואוסטרליה. בארצות הברית השיר זכה להצלחה פחותה אכשר הגיע למקום ה-67 בלבד במדינה. ב-1999 השיר יצא מחדש בתור רמיקס ואף צולם לו קליפ. ב-2015 השיר יצא לאור בשלישית בגרסת הופעה חיה אשר התרחשה בתצוגת אופנה בלונדון תחת השם "Alison Moyet – Live for Burberry EP". בנובמבר 2017 השיר יצא בפעם הרביעית כאשר נוצר לו רמיקס עבור אירוע של חברת "בוטס". הרמיקס יצא תחילה ליוטיוב ושבוע לאחר מכן גם להורדה דיגיטלי. בשנת 2017 יצאה לשיר גרסת כיסוי של הזמרת סלינה גומז אותה ביצה הזמרת עבור הפסקול של העונה הראשונה של הסדרה 13 סיבות למה. השיר שוחרר באופן רשמי ב-30 במרץ 2017 וכשלושה וחצי שבועות לאחר מכן גם הועלה לערוץ היוטיוב של הזמרת. במהלך השנים נעשו לשיר מספר גרסאות כיסוי נוספות. מידע על היצירה "Only You" באתר מיוזיק בריינז גרסאות נוספות ל"Only You" באתר SecondHandSongs
פאוור פופ

פאוור פופ (שנכתב לעיתים גם בצורה "פאוורפופ") הוא תת-ז'אנר של מוזיקת רוק וסוג של פופ רוק המבוסס על מוזיקה מוקדמת של להקות כמו The Who, הביטלס, The Beach Boys והבירדס. מקורו באמצע שנות ה-60 כאשר מעריצי מוזיקה צעירים החלו למרוד ביומרות החדשות של מוזיקת הרוק והתפתחו בעיקר בקרב מוזיקאים אמריקאים שהגיעו שהתחילו את דרכם במהלך הפלישה הבריטית. הז'אנר משלב בדרך כלל הוק מלודי, הרמוניות קוליות, הופעה אנרגטית ומוזיקה שנשמעת "שמחה" המושתתת על ידי תחושת געגוע או יאוש. את המונח "פאוור פופ" טבע חבר להקת The Who פיט טאונסנד בשנת 1967 כדי לתאר את סגנון המוזיקה שלהם. עם זאת, המונח נעשה מזוהה יותר עם אמנים הבאים משנות השבעים שביקשו להחיות את הפופ בסגנון הביטלס. צליל הז'אנר התבסס יותר הודות ללהיטים בתחילת שנות השבעים של Badfinger‏, The Raspberries ו- Todd Rundgren. אמנים שלאחר מכן שאבו מדי פעם מהתפתחויות כמו גל חדש, פאנק, גלאם רוק, פאב רוק, קולג' רוק ונאו-פסיכדליה. הפאוור פופ הגיע לשיאו המסחרי במהלך עלייתם של הפאנק והגל החדש בסוף שנות השבעים, עם Cheap Trick, הנאק, the Romantics,‏ Nick Lowe,‏ Dave Edmunds ו-Dwight Twilley. במהלך תקופה זו, מבקרי מוזיקה שכתבו על התופעה פופולריות לשימוש במונח. לאחר תגובה לא פופולרית וביקורתית ללהיט הגדול ביותר של הז'אנר, "My Sharona" (הנאק, 1979), חברות התקליטים הפסיקו בדרך כלל להחתים קבוצות פאוור פופ, ורוב להקות שנות השבעים התפרקו בתחילת שנות ה-80. במהלך העשורים הנמשכים המשיך הפאוור פופ בהצלחה מסחרית צנועה, בעוד שנותר במידה רבה מושא ללעג. בשנות התשעים התגלה גל חדש של להקות אלטרנטיביות שנמשכו לאמנים משנות השישים בגלל המוזיקה של שנות השמונים שהשפיעו עליהן. אף על פי שלא היו מוצלחים כמו קודמיהם, Jellyfish, the Posies, Redd Kross, Teenage Fanclub, ו-Material Issue היו אהודים ביקורתית. באמצע שנות ה-90 התפתח שלוחה של הז'אנר ששילב הרמוניות פאוור פופ עם פאנק אפטמפי, שכונה "פופ פאנק", הגיע לפופולריות של המיינסטרים. מדיה וקבצים בנושא פאוור פופ בוויקישיתוף Borack 2007, p. 8. "Power Pop". AllMusic. נבדק ב-26 בנובמבר 2012. {{cite web}}: (עזרה) Murray, Noel (11 באוקטובר 2012). "A beginners' guide to the heyday of power-pop, 1972-1986". The A.V. Club. נבדק ב-16 בינואר 2016. {{cite web}}: (עזרה)
פירוש חי

פירוש חי הוא סדרת ספרים המלווים מסכתות בתלמוד בבלי באמצעות איורים המסייעים בביאור הסוגיות המורכבות. הסדרה נוצרה על ידי הרב משה חיים פרוש, ויצאה לאור על ידי מכון רגנשברג. הסדרה החלה כסדרת חוברות שיצאו על פרקים במסכת עירובין משנת תשמ"ב ועד שנת תשמ"ז. לאחר מכן המשיכה הסדרה בהוצאת פירוש על מסכתות שלימות בכריכה קשה. כותרי הסדרה: פירוש חי על מסכת סוכה – כולל 142 עמודים ומתאר באמצעות רישום את הלכות את מצוות סוכה ומצוות ארבעת המינים והעבודה במקדש בסוכות. פירוש חי על מסכת שבת – מתמקד בציורי הלכות שבת, כגון סוגי הכלים האסורים בבישול, הספר כולל 258 עמודים. פירוש חי על מסכת עירובין – יצא לאור כספר בשנת תשע"א. פירוש חי על מסכת בבא בתרא – הספר הרביעי בסדרה, יצא לאור בשנת תשס"ט. ספרים נוספים יצאו על משניות מסכת יומא ומסכת סוכה. חיים פרוש, פירוש חי על מסכת סוכה, באתר היברובוקס חיים פרוש, פירוש חי על מסכת שבת, באתר היברובוקס חיים פרוש, פירוש חי על מסכת עירובין, באתר היברובוקס חיים פרוש, פירוש חי על מסכת בבא בתרא, באתר היברובוקס סדרת הספרים בגוגל ספרים "פירוש חי"; הגאון רבי משה חיים פרוש זצ"ל, באתר כיכר השבת בד"ה: בעל 'פירוש חי' התמוטט בבית בנו ונפטר, באתר בחדרי חרדים
יחסי הממלכה המאוחדת – הרפובליקה הדומיניקנית

יחסי הממלכה המאוחדת–הרפובליקה הדומיניקנית הם היחסים הדיפלומטיים הרשמיים שבין הרפובליקה הדומיניקנית לבין הממלכה המאוחדת. היחסים הדיפלומטיים בין המדינות כוננו בשנת 1871. בשנת 2016 ביקרה משלחת פרלמנטרית בריטית ברפובליקה הדומיניקנית, על מנת לחזק את היחסים בין שתי המדינות. הרפובליקה הדומיניקנית מחזיקה בבריטניה שגרירות בלונדון. בריטניה מחזיקה ברפובליקה הדומיניקנית שגרירות בסנטו דומינגו ו-2 קונסוליות בפוארטו פלטה ופונטה קאנה. מדיה וקבצים בנושא יחסי הממלכה המאוחדת – הרפובליקה הדומיניקנית בוויקישיתוף ‏ Dominican Republic keen to strengthen friendship with UK אתר על יחסי מדינות ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אשר וינר

אשר וינר (20 ביולי 1936 – 15 במרץ 2000) היה מנהל ישראלי, שהיה מנכ"ל משרד הבינוי והשיכון בשנים 1979–1985. וינר נולד בחיפה ולמד במערכת החינוך הממלכתי-דתי בעיר ובישיבת בני עקיבא כפר הרא"ה. אחרי השירות בצה"ל למד כלכלה באוניברסיטה העברית בירושלים והשתקע בעיר. בשנים 1975 – 1978 ניהל את אגף האכלוס במשרד הבינוי והשיכון ובשנת 1979 מונה על ידי השר דוד לוי למנכ"ל המשרד, תפקיד בו שימש במשך שש שנים. בעת כניסתו לתפקיד, בסוף שנות ה-70, ניצב ענף הבנייה בפני מחסור חמור בדירות וידע עליית מחירים מואצת עקב עלייה בביקוש לדירות. כדי לבלום את התופעה עבר המשרד כבר ב-1979 משיטת הבנייה הישירה למימון מלא לבנייה באמצעות חברות ובסיוע חלקי של המדינה. המשרד ראה אז את תפקידו בוויסות הענף, והמטרה – איזון טוב יותר בין ההיצע לביקוש – הושגה. בתוך כך זכה הפרט ליתרון ברור – לא עוד קביעות שרירותיות של הממסד בנוגע לסוג פתרון הדיור ומיקומו, אלא העברת הבחירה לידיו שלו. בתקופת כהונתו של וינר הוקמו יישובים, שכונות וערים והושם דגש על שיפור התשתיות בערי הפיתוח ועל שיקום שכונות פיזי וחברתי כדי לצמצם פערים. ירושלים וסביבותיה זכו לתשומת-לב מיוחדת - בבירה הוקמה שכונת פסגת זאב, וסמוך לעיר היישוב גבעת זאב, וכן חוזקו גושי ההתיישבות ביהודה ושומרון (גוש אדומים, גוש עציון וגוש אריאל). וינר זכה לתעודות הערכה רבות על תרומתו לבניית שכונות ויישובים, ובמעלה אדומים, שלימים הייתה לעיר, אף הוקם פארק על שמו – פארק אשר וינר. בירושלים הונצח שמו בשדרות אשר וינר המחברות את דרך חברון עם שכונת ארמון הנציב. בשנים 1986–1987 עמד וינר בראש משלחת הסוכנות היהודית בלונדון והופקד על השליחים ברחבי בריטניה כולה. בתפקידו הציבורי האחרון, שב לתחום הבנייה כיו"ר חברת שיכון ופיתוח (1990–1994), כשעוד הייתה חברה ממשלתית; בתקופת כהונתו עברה החברה הפרטה ונמכרה לחברת אזורים. אשר וינר היה נשוי לנטע לבית שיף ולהם שלושה ילדים.
ולאנדר הצעיר

ולאנדר הצעיר (באנגלית: Young Wallander) היא סדרת דרמה המבוססת על יצירותיו של הנינג מנקל על הדמות הספרותית קורט ואלנדר. הסדרה עלתה לשידור לראשונה ב-3 בספטמבר 2020 בנטפליקס. קורט ואלנדר הוא שוטר שוודי צעיר, שזה עתה סיים הכשרה. הוא עד לרצח מזעזע מול ביתו, והוא מתמנה לחקירת התיק. במהלך החקירה, הוא מגלה פרטים חסרי תקדים, אך בד בבד מסתבך בצרות. קורט ולאנדר (אדם פולסון): שוטר טירון אשר מנהל את החקירה הראשונה שלו. המברג (ריצ'רד דיליין): רב פקד ושותף של ולאנדר. פרידה ראסק (ליאן בסט): המפקחת הישירה של ולאנדר. מונה (אליס צ'אפל): חברה של ולאנדר, המנהלת בית מחסה למהגרים. ריזה אל-רחמן (יאסן אטור): חברו הטוב של ולאנדר ושותפו לעבודה. יסמין (שרה סייאד) איברה (ג'ורדן אדין) מרים (קיזה דין) ג'וסטב מונק (אלאן אמריס) באשיר (צ'ארלס מנן) קארל אקסל-מונק (ג'ייקוב קולינס-לוי) טאריק (עמנואל אקינבאמי) ריקרד לונדרן (ריצ'רד קלוטייר) פרדריק (בארט אדוארדס) זמאר (אלחאם אחאס) יארה (שאניאז חאמה עלי) אמאן "דודו" דודוביץ' (סטיוארט סקודאמור) לופולד מונק (אנדרו ביקנל) "ולאנדר הצעיר", במסד הנתונים הקולנועיים IMDb (באנגלית) "ולאנדר הצעיר", באתר נטפליקס "ולאנדר הצעיר", באתר Rotten Tomatoes (באנגלית) "ולאנדר הצעיר", באתר Metacritic (באנגלית) "ולאנדר הצעיר", במסד הנתונים הקולנועיים KinoPoisk (ברוסית) נטפליקס מציגה את הטריילר הרשמי והצצה ראשונה לולאנדר הצעיר הצילומים לסדרה החדשה של נטפליקס, ולאנדר הצעיר, החלו
מוזיאון העיר סקופיה

מוזיאון העיר סקופיה (במקדונית: Музеј на Град Скопје) הוא מוזיאון שנמצא בסקופיה, מקדוניה הצפונית שנוסד ב-1949. מאז 1970, המוזיאון ממוקם בחלקה המחודשת של תחנת הרכבת הישנה שנהרסה חלקית ברעידת האדמה בסקופיה ב-1963. מאז ועד היום, כמוזיאון מורכב, הוא מקשר בין הפעילות בתחום הארכאולוגיה, ההיסטוריה, האתנולוגיה, וההיסטוריה האמנותית בסקופיה וסביבתו. בנוסף למחקר שיטתי, איסוף, סידור, הגנה ואחסון, המוזיאון מבצע עיבוד מקצועי ולימוד מדעי של חומר המוזיאון והצגתו הציבורית באמצעות פרויקטים ותערוכות. במוזיאון יש כ-21,950 פריטים שנמצאים במספר מחלקות: ארכאולוגיה, היסטוריה, אתנולוגיה, תולדות האמנות, אדריכלות, אורבניזם ועיצוב, חינוך, צילום, וידאו ודיגיטציה, וכן מפעילה ספרייה. קרן המוזיאון כוללת תרומה של 182 תצלומים של צלם האמנות המקדוני בלגויה דרנקוב (מק'). ב-1991, תרם הצייר המקדוני ליובומיר בלוגסקי (מק') 159 עבודות (בעיקר צבעי מים) למוזיאון העיר סקופיה. אוסף זה, בעל ערך יוצא דופן והראשון מסוגו במקדוניה הצפונית, איפשר את הקמת הגלריה במוזיאון העיר סקופיה על שם התורם, ובו, תוך שמירה על זכרו, יצירותיו מוצגות ללא הרף. מדיה וקבצים בנושא מוזיאון העיר סקופיה בוויקישיתוף אתר האינטרנט הרשמי של מוזיאון העיר סקופיה (במקדונית) מוזיאון העיר סקופיה, ברשת החברתית פייסבוק "Историјат". Музеј на Град Скопје. ארכיון מ-2016-04-23. נבדק ב-1 באוקטובר 2015. {{cite web}}: (עזרה) "Библиотека". Град Скопје. ארכיון מ-2016-06-08. נבדק ב-1 באוקטובר 2015. {{cite web}}: (עזרה)
הדרוט

הדרוט היה מחוז בנגורנו קרבאך, היוצר את גבולה הדרומי. זהו אזור הררי מאוד והכפרים בו מצויים בעיקר לאורך שני עמקי הנהר ומפוזרים במורדות הרמות בקצה הדרומי. לאחר סיום מלחמת נגורנו קרבאך הראשונה ועד לשנת 2020 הוא כלל בתוכה גם שטחים של אזרבייג'ן שנכבשו בזמן המלחמה. שטח המחוז 1,877 קמ"ר ונכון ל-2005 התגוררו בו 12,000 תושבים. חפירות של מערת אזוק (Azokh Cave) מלמדות כי בני אנוש יישבו את האזור לאורך עשרות אלפי שנים, והוא ניחן בהיסטוריה עשירה. האזור מורכב מהחצי הדרום-מערבי של המחוז האזרי חוג'אבנד והחצי השני הוא של המחוז מרטוני. האזור היה תחת שליטה מוחלטת של הארמנים. במסגרת מלחמת נגורנו קרבאך השנייה נכבש כל השטח של המחוז בידי אזרבייג'ן, ומאז טוענות שלטונות ארצאך לריבונות עליו מחדש. מדיה וקבצים בנושא הדרוט בוויקישיתוף אתר האינטרנט הרשמי של הדרוט ארמניאנפדיה - אזור הדרוט
רוסננו

רוסננו (ברוסית: Роснано, ראשי תיבות ל"תאגיד הרוסי לננוטכנולוגיה", Российская корпорация нанотехнологий) הוא התאגיד הממשלתי ברוסיה לננוטכנולוגיה ומהווה מוסד לפיתוח חדשנות שנוצר במסגרת היוזמה הנשיאותית של דמיטרי מדבדב, עוד בתקופת כהונתו כסגן ראש ממשלת רוסיה בשנת 2007. האסטרגיה מכונה בשם "אסטרטגיה לפיתוח תעשיית הננוטכנולוגיה". רוסננו נועדה ליצור תעשיית היי-טק מבוססת ננוטכנולוגיה תחרותית ברוסיה. החברה משקיעה באופן ישיר ובאמצעות כספים עקיפים בכל התחומים העיקריים מבוססי-הידע שבהם מיושמת באופן נרחב טכנולוגיות של אלקטרוניקה, אופטיקה, טלקום, אנרגיה קלאסית ואנרגיה מתחדשת, בריאות וביוטכנולוגיה, חומרים ומתכות, הנדסה וכימיה. מאז הקמתה בשנת 2007 בשם "התאגיד הרוסי לננוטכנולוגיה", עמד בראשה אנטולי צ'ובייס. בדצמבר 2020 הוחלף על ידי סרגיי קוליקוב. החברה אורגנה מחדש בשנת 2011 מתוך התאגיד הרוסי לננוטכנולוגיה והיא כוללת כיום מספר חברות בתחום הננו לרבות קרן ללא כוונת רווח לתוכניות תשתיות וחינוך (FIEP). רוסננו משקיעה בפרויקטים בתחום הכלכלה ברוסיה ומחוצה לה, כשלאלה יש פוטנציאל להתרחבות לאחר מכן לתוך רוסיה (כלומר העברת טכנולוגיה לרוסיה, יצירת אתר ייצור או מרכז מחקר ופיתוח). בהתבסס על ניסיון בהשקעות ומומחיות טכנית מתקדמת החברה רוכשת הון עצמי במיזמים חדשניים ובחברות מוכווני צמיחה עם מודלים עסקיים ניתנים להרחבה ופוטנציאל צמיחה משמעותי. רוסננו מתעניינת בעיקר בתחומי היי-טק כמו: ננו-חומרים ננואלקטרוניקה ופוטוניקה ביוטכנולוגיה ותרופות ציפויים ושינוי משטחים אנרגיה מתחדשת והתייעלות אנרגטית רפואה גרעינית ומכשירים רפואיים מטה רוסננו ממוקם במוסקבה, רוסיה, עם משרדי משנה נוספים בארצות הברית ובישראל. אתר האינטרנט הרשמי של רוסננו (ברוסית) רוסננו, ביישום טלגרם רוסננו, ברשת החברתית אינסטגרם רוסננו, סרטונים בערוץ היוטיוב "ABOUT RUSNANO GROUP" (באנגלית). RUSNANO. נבדק ב-2020-01-31. "Rusnano to become joint stock company" (באנגלית). Russia Today. 2010-12-22. נבדק ב-2020-01-31.
אנימציה בפלסטלינה

אנימציה בפלסטלינה (באנגלית מקובל בין היתר המונח claymation – הלחם של "clay", חרס, ו-animation, אנימציה) היא טכניקת אנימציה המבוססת על שימוש במודלים העשויים מפלסטלינה או מחומר דומה. סצנות של סרטוני אנימציה בפלסטלינה, שהיא אחת ממספר סוגים שונים של אנימציית סטופ-מושן, מצולמת בעזרת מצלמת סטילס אשר מצלמת בכל פעם רק תמונה אחת (פריים). בין כל פריים לזה שאחריו, האובייקטים בסצנה מוזזים מעט באופן ידני - דבר אשר יוצר אשליית תנועה כאשר לאחר מכן הפריימים הללו יוקרנו ברצף במהירות רגילה (24 עד 30 פריימים בשנייה). בסרטוני אנימציה בפלסטלינה בונים לרוב את האובייקטים על גבי חוט גמיש יחסית אשר מסייע לחזק את האובייקטים על מנת שניתן יהיה להנפיש אותם ביתר קלות. בישראל טכניקת אנימציה זו ידועה במיוחד מהסרטונים והסדרות שפיתח האנימטור הישראלי רוני אורן במהלך שנות ה-80 ושנות ה-90, כגון משלים שועליים ואגדות המלך שלמה, אשר זכו להצלחה רבה גם בגרסאות המדובבות לאנגלית ששודרו ברחבי העולם. פריים מסרטון אנימציה בפלסטלינה של פרסומת טלוויזיה פינית פריים מתוך סדרת האנימציה בפלסטלינה "From Ilich to Kuzmich" מדיה וקבצים בנושא אנימציה בפלסטלינה בוויקישיתוף ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
משאל העם על עצמאות קלדוניה החדשה (2020)

משאל עם על עצמאות קלדוניה מצרפת נערך ב-4 באוקטובר 2020. המשאל היה שני למשאל זהה שהתקיים ב-4 בנובמבר 2018. במשאל הצביעו 53.26% מהאזרחים בעד הישארות תחת השלטון הצרפתי, ירידה קלה ממספר התומכים ב-2018, אז הצביעו 56.4% בעד הישארות תחת השלטון הצרפתי. לפי הסכם נומאה קיימת אפשרות למשאל שלישי, שייערך אם קונגרס קלדוניה החדשה יצביע בעדו, ולא יאוחר מ-2022. ערך מורחב – משאל העם על עצמאות קלדוניה החדשה (2018) קלדוניה החדשה סופחה לצרפת ב-1853, כאשר אירופאים ופולינזאים החלו להתיישב שם והפכו את שבטי הקנאק, ילידי המקום, למיעוט. הארכיפלג הפך למושבת עונשין בין 1864 ל-1897 והקנאקים לא נכללו בעבודות הציבוריות והתעשייתיות של השלטון הצרפתי. בין 1976 ל-1988 אירעו סכסוכים בין ממשלת צרפת וקבוצות בדלנים וחלקם הגיעו לרמת אלימות והפרות סדר קשות, כשאחת הסיבות העיקריות היא חוסר השוויון בחלוקת העושר בין המתיישבים והילידים, כשאלו טוענים לכך שעיקר הרווח יוצא החוצה מקלדוניה. מאז 1986 ועדת האו"ם לענייני דה-קולוניזציה כללה את קלדוניה ברשימת השטחים הלא-ממשלתיים של האו"ם. ב-13 בספטמבר 1987 נערך משאל העם הראשון על עצמאות, אך רק 1.7% הצביעו בעד (842 אנשים), בין היתר כיוון שקבוצות הבדלנים המרכזיות החרימו את משאל העם. בעקבות זאת נחתמו הסכמי מטיניון בין הבדלנים לצרפת, ואלו הבטיחו עשור של יציבות. ב-5 במאי 1998 נחתם בין צרפת ובין המפלגות העיקריות בקלדוניה הסכם נומאה, במסגרתו התחייבה צרפת על תחילתה של הכנת התשתית לעצמאות תוך העברת סמכויות בצורה איטית והדרכה לממשל הקלדוני. על פי הסכם נומאה הותרו לקלדונים החדשים עריכה של עד שלושה משאלי עם על עצמאותם; הראשון שבהם ב-2018, ושניים נוספים ב-2020 וב-2022 אם המשאלים הקודמים לא הביאו לעצמאות ושליש מחברי הקונגרס של קלדוניה החדשה הצביעו לעריכת משאל נוסף. משאל העם הראשון נערך ב-נובמבר 2018, ובו דחו התושבים את עצמאותם ברוב של 56.4%. בשנת 2019 בקשו המפלגות התומכות בעצמאות לקיים משאל נוסף. אחוז ההצבעה עמד על 85.6 אחוזים. 53.26 מהמצביעים הצביעו נגד העצמאות, ובהתאם לכך נותרו האיים בשליטה צרפתית. נתון זה היה נמוך מהמשאל בשנת 2018, אז הצביעו 56.4% כנגד העצמאות. התוצאות היו מקוטבות מבחינה גאוגרפית, כאשר בעוד 71 אחוזים מתושבי מחוז הדרום הצביעו נגד העצמאות, רוב תושבי שני המחוזות הקטנים, המחוז הצפוני ומחוז איי הנאמנות, הצביעו בעד העצמאות 76 אחוזים ו82 אחוזים בהתאמה. נשיא צרפת עמנואל מקרון הודה לקלדונים החדשים על "הצבעת האמון" שלהם ברפובליקה הצרפתית. הוא הודה גם לתומכי העצמאות וקרא לדיאלוג בין הצדדים. מקרון ציין כי אם התושבים יהיו מעוניינים בכך ניתן יהיה לקיים משאל שלישי, ורמז כי צרפת הייתה מעוניינת דווקא להתנתק "מעברה הקולוניאלי". במפלגות התומכות בעצמאות הביעו תקווה למשאל עם שלישי בו יעברו קולות נוספים למחנה התומכים בעצמאות, ויביאו לפרישה מהחסות הצרפתית. אתר רשמי מדינה חדשה תקום בקרוב? התוצאות היום יכריעו, באתר בחדרי חרדים, 4 באוקטובר 2020 New Caledonia באתר האו"ם גדעון קוץ, ‏משאל עם נוסף על עתיד קלדוניה החדשה, באתר מעריב אונליין, 25 באוקטובר 2020 Référendum en Nouvelle-Calédonie : l'écart se resserre entre loyalistes et indépendantistes
יחסי סורינאם–צ'ילה

יחסי סורינאם–צ'ילה הם היחסים הדיפלומטיים הרשמיים שבין רפובליקת סורינאם לבין הרפובליקה של צ'ילה. שתי המדינות הן חברות הקהילה של אמריקה הלטינית והמדינות הקריביות, ארגון מדינות אמריקה ואיחוד מדינות דרום אמריקה, ובנוסף הן חברות במרקוסור. ב-28 בינואר 1994 חתמו שתי המדינות על הסכם לפטור מחובת הוויזה לבעלי דרכונים דיפלומטיים, שנכנס לתוקף בשנת 2011. במרץ 2012, במסגרת פסגת הקהילה הקריבית שהתקיימה בסורינאם, ערך נשיא צ'ילה סבסטיאן פיניירה פגישה דו-צדדית עם נשיא סורינאם, דסי באוטרסה. בשנת 2013 השיקה ממשלת סורינאם תוכנית מלגות להענקת בין 40 ל-50 מענקים לצעירים מסורינאם ללימודים באוניברסיטאות צ'ילה. סורינאם מיוצגת בצ'ילה באמצעות שגרירותה בברזיליה, ברזיל. צ'ילה מיוצגת בסורינאם באמצעות שגרירותה בפורט אוף ספיין, טרינידד וטובגו, בנוסף מחזיקה וקונסוליה בפרמריבו. מדיה וקבצים בנושא יחסי סורינאם–צ'ילה בוויקישיתוף אתר על יחסי מדינות